Tilladte Antal Computere 
1

Adobe Systems Benelux BV
Slutbrugerlicensaftale
Dansk Version

VENLIGST RETURNER ET EVENTUELT VEDLAGT REGISTRERINGSKORT FOR AT OPNÅ
REGISTRERINGSFORDELE.
Hvis De indgår denne Aftale i Danmark, gælder følgende licensbetingelser
for Dem:
OPLYSNINGER TIL BRUGER: DETTE ER EN AFTALE MELLEM DEM OG ADOBE SYSTEMS
BENELUX BV ("ADOBE"), ET SELSKAB REGISTRERET I HENHOLD TIL HOLLANDSK
LOV, SOM ER EN MED ADOBE SYSTEMS INCORPORATED ("ADOBE INC.") ASSOCIERET
VIRKSOMHED OG LICENSTAGER HOS DENNE. VED TILKENDEGIVELSE AF DERES ACCEPT
NEDENFOR HAR DE ACCEPTERET ALLE BETINGELSER OG VILKÅR I DENNE AFTALE.
HVIS DE IKKE KAN ACCEPTERE BETINGELSER ELLER VILKÅR I DENNE AFTALE, SKAL
DE AFSLÅ SOM ANGIVET NEDENFOR, OG DE VIL IKKE VÆRE I STAND TIL AT BRUGE
SOFTWAREN. HVIS DE IKKE KAN ACCEPTERE DENNE AFTALE OG HAR DOKUMENTATION
FOR, AT DE HAR BETALT, KAN DE RETURNERE DEN UBRUGTE SOFTWARE TIL DET
STED, DE HAR ERHVERVET DEN INDEN TREDIVE (30) DAGE, OG FÅ DETTE VEDERLAG
REFUNDERET.

Denne slutbrugerlicensaftale ("Aftalen") angiver alle de betingelser og
vilkår på hvilke, De meddeles licens til at bruge Softwaren. Betegnelsen
"Softwaren" betyder (A) indholdet af de(n) diskette(r), CD-ROM(er) eller
andre medier, som følger med denne Aftale herunder men ikke begrænset
til (i) Adobe Inc. eller 3. parts software (ii); digitale billeder,
lagrede fotografier, clip art eller andre kunstneriske værker (herefter
benævnt "Stock Files") (iii); tilhørende forklarende skriftligt
materiale ("Dokumentation"); og (iv) fonte; og (B) alle opgraderinger,
modificerede versioner, opdateringer, tillæg og kopier af Softwaren om
nogen, hvortil Adobe har meddelt Dem licens (herefter samlet benævnt
"Opdateringer"). Betegnelsen "Tilladte Antal Computere" betyder det
antal computere, som er angivet øverst i denne Aftale. 

Adobe meddeler Dem herved en ikke-eksklusiv licens til at bruge
Softwaren forudsat, at De kan acceptere følgende:

1. Brug af Softwaren.

1.1. De er berettiget til at installere en kopi af Softwaren på en
harddisk eller et andet lagringsmedium på op til det Tilladte Antal
Computere.

1.2. De er berettiget til at installere en kopi af Softwaren på en
enkelt filserver med det formål at downloade og installere Softwaren på
en harddisk eller et andet lagringsmedium på op til det Tilladte Antal
Computere, som er forbundet i det samme netværk som filserveren. Ingen
anden form for brug i netværk er tilladt.

1.3. De er berettiget til at lave en sikkerhedskopi af Softwaren,
såfremt Deres sikkerhedskopi ikke er installeret eller bruges på nogen
computer.

1.4. PRIVAT BRUG. Den primære bruger af hver computer, hvorpå Softwaren
er installeret, er herudover berettiget til at installere Softwaren på
sin hjemmecomputer. Dog må Softwaren ikke bruges på hjemmecomputeren
samtidig med, at Softwaren bruges på den primære computer.

1.5. STOCK FILES. Medmindre andet fremgår af Dokumentationen, er De
berettiget til at vise, modificere, reproducere og distribuere Stock
Files, der er inkluderet i Softwaren. Dog er De uberettiget til at
distribuere Stock Files på separat basis eksempelvis under
omstændigheder, hvor Stock Files udgør hovedværdien af det produkt, der
distribueres. De skal læse de "Read Me" filer, som er tilknyttet de
enkelte Stock Files for at fastslå, hvilke rettigheder De måtte have med
hensyn til dette materiale. Stock Files må ikke bruges i forbindelse med
injurierende, ærekrænkende, bedragerisk, krænkende, uanstændigt, obskønt
eller pornografisk materiale eller i øvrigt til nogle ulovlige formål.
De er uberettiget til at registrere eller gøre krav gældende til nogen
varemærker til Stock Files eller til værker skabt under anvendelse
heraf. 

1.6. FONT SOFTWARE. Hvis Softwaren inkluderer font software - -

1.6.1. De er berettiget til at bruge font softwaren som beskrevet
ovenfor på det Tilladte Antal Computere og udskrive sådant font software
på en hvilken som helst output-enhed forbundet til disse computere.

1.6.2. Hvis det Tilladte Antal Computere er 5 eller færre, er De
berettiget til at downloade font softwaren til hukommelsen (harddisk
eller RAM) i en output-enhed forbundet til mindst en af disse computere
med det formål at have sådant font software gemt i output-enheden, og i
yderligere en output-enhed for hver gang det Tilladte Antal Computere
forhøjes med 5 computere.

1.6.3. De er berettiget til at tage en kopi af den/de font(e), De har
brugt til en særlig fil til et kommercielt trykkeri eller andet service
bureau, og dette service bureau må bruge font(ene) til at behandle Deres
fil, såfremt dette service bureau har en gyldig licens til at bruge den
pågældende font software.

1.6.4. De er berettiget til at konvertere og installere font softwaren
til et andet format til brug i forbindelse med andre operativsystemer,
på følgende betingelser: En computer hvorpå den konverterede font
software bliver brugt eller installeret betragtes som en af Deres
Tilladte Antal Computere. Brugen af den font software, som De har
konverteret, skal ske i overensstemmelse med alle betingelser og vilkår
i denne Aftale. Sådant konverteret font software må kun må bruges i
Deres egen virksomhed eller til personlig brug, og må ikke distribueres
eller overdrages, bortset fra som angivet i punkt 3 nedenfor.

2. Ophavsret. Softwaren og enhver kopi, De fremstiller heraf, ejes af
Adobe Inc. og dennes leverandører og dens struktur, opbygning og kode er
værdifulde forretningshemmeligheder og fortrolig information tilhørende
Adobe Inc. og dennes leverandører. Softwaren er endvidere beskyttet i
henhold til United States Copyright Law, internationale
traktatbestemmelser og gældende regler i det land, hvor den bruges. De
skal behandle Softwaren på samme måde, som De ville behandle andet
ophavsretligt beskyttet materiale som for eksempel en bog. De er
uberettiget til at kopiere Softwaren, bortset fra som angivet i punkt 1
("Brug af Softwaren"). Enhver kopi, som De er berettiget til at
fremstille i medfør af denne Aftale, skal indeholde de samme notitser om
ophavsret og andre rettigheder, som findes på Softwaren. Bortset fra
font software konverteret til andre formater som tilladt i henhold til
punkt 1.6.4, accepterer De ikke at modificere, tilpasse eller oversætte
Softwaren, bortset fra i det omfang dette er udtrykkeligt tilladt i
medfør af Rådets Direktiv om Retlig beskyttelse af edb-programmer
(Rådets Direktiv af 14. maj 1991 om retlig beskyttelse af edb-programmer
(91/250/EØF)) ("Direktivet"). De accepterer endvidere, at De er
uberettiget til at foretage reverse engineering, decompilering,
disassemblering eller på anden vis at søge at afsløre Softwarens kode,
bortset fra i det omfang dette er udtrykkeligt tilladt i medfør af
Direktivet. Varemærker skal bruges i overensstemmelse med anerkendt
varemærkepraksis, herunder angivelse af varemærkeindehavernes navne.
Varemærker må kun bruges til at identificere udprintede output
fremstillet med Softwaren og en sådan brug af et varemærke giver Dem
ingen rettigheder til varemærket. Bortset fra som angivet ovenfor, giver
denne Aftale Dem ingen intellektuelle ejendomsrettigheder til Softwaren.
Nærværende Aftale angiver de betingelser og vilkår på vilkår De meddeles
tilladelse til at bruge Softwaren. Dette er ikke en aftale om salg af
Softwaren til Dem.

3. Overdragelse. De er uberettiget til at udleje, lease, viderelicensere
eller udlåne Softwaren. De er dog berettiget til at overdrage alle Deres
brugsrettigheder til Softwaren til en anden person eller juridisk enhed,
forudsat (1) at De overdrager denne Aftale, Softwaren inklusiv alle
kopier, Opdateringer og tidligere versioner og alle kopier af font
softwaren som er konverteret til andre formater til en sådan person
eller juridisk enhed, (2) at De ikke beholder nogen kopier, inklusiv
kopier lagret på en computer, og (3) at modtageren accepterer denne
Aftales betingelser og vilkår.

4. Software til flere operativsystemer / Flersproget Software / Software
på flere medier / Flere kopier / Opdateringer. Hvis Softwaren
understøtter flere operativsystemer eller sprog, hvis De modtager
Softwaren på flere medier, eller hvis De på anden måde modtager flere
kopier af Softwaren, må antallet af computere hvorpå alle versioner af
Softwaren er installeret, ikke overstige det Tilladte Antal Computere.
De må ikke udleje, lease, viderelicensere, udlåne eller overdrage
Softwaren, som De ikke bruger. Hvis Softwaren er en Opdatering af en
tidligere version af Softwaren, skal De have en gyldig licens til den
tidligere version for at være berettiget til at bruge en Opdatering, og
De er berettiget til at bruge den tidligere version i halvfems (90) dage
efter, at De har modtaget en Opdatering med henblik på at hjælpe Dem i
forbindelse med overgangen til brug af en Opdatering. Efter udløbet af
denne periode har De ikke længere har licens til at bruge den tidligere
version bortset fra med det formål at gøre Dem i stand til at installere
en Opdatering. 

5. Begrænset Garanti. Adobe garanterer, at Softwaren i alt væsentligt
vil fungere i overensstemmelse med Dokumentationen i en periode på
halvfems (90) dage at regne efter Deres modtagelse af Softwaren. Denne
begrænsede garanti gælder ikke font software konverteret til andre
formater. For at fremsætte et krav i henhold til garantien, skal De
returnere Softwaren, til det sted hvor De modtog den, sammen med
dokumentation for erhvervelsen indenfor denne halvfems (90) dages
periode. Hvis Softwaren ikke i alt væsentligt fungerer i
overensstemmelse med Dokumentationen, er Adobes eneste forpligtelse og
Deres eneste misligholdelsesbeføjelse begrænset til efter Adobes valg
enten, ombytning af Softwaren, eller refundering af den pris De har
betalt for Softwaren. DET FOREGÅENDE ANGIVER DERES ENESTE
MISLIGHOLDELSESBEFØJELSER I TILFÆLDE AF ADOBES ELLER DENNES LEVERANDØRES
GARANTIBRUD. DEN BEGRÆNSEDE GARANTI, DER FINDES I DENNE KLAUSUL, GIVER
DEM BESTEMTE JURIDISKE RETTIGHEDER. DE KAN HAVE ANDRE RETTIGHEDER, SOM
VARIERER FRA STAT TIL STAT ELLER FRA RETSOMRÅDE TIL RETSOMRÅDE. For
yderligere information om garanti kontakt venligst Deres Adobe Customer
Support Department. Ingen bestemmelser i denne Aftale skal gå forud for
lovbestemte rettigheder, som en part, der optræder som forbruger, måtte
have. Ingen bestemmelser i denne Aftale begrænser Adobes
erstatningsansvar over for Dem i tilfælde af dødsfald eller personskade
forårsaget af Adobes forsømmelse. Adobe optræder på sine leverandørers
vegne, hvad angår fraskrivelse, udelukkelse og/eller begrænsning af
forpligtelser, garantier eller erstatningsansvar som følger af punkt 5,
6 og 7, men ikke i andre sammenhænge eller med andre formål.

6. FRASKRIVELSE AF GARANTI. BORTSET FRA DEN BEGRÆNSEDE GARANTI DER
FREMGÅR AF PUNKT 5, GIVER ADOBE OG DENNES LEVERANDØRER INGEN GARANTIER,
UDTRYKKELIGE, UNDERFORSTÅEDE ELLER LOVBESTEMTE PÅ ANDRE OMRÅDER,
HERUNDER MEN IKKE BEGRÆNSET TIL IKKE-KRÆNKELSE AF TREDJEMANDS
RETTIGHEDER, SALGBARHED ELLER EGNETHED TIL ET BESTEMT FORMÅL. ADOBE OG
DENNES LEVERANDØRER GARANTERER IKKE OG KAN IKKE GARANTERE FOR
FUNKTIONALITETEN ELLER DE RESULTATER, DE MÅTTE OPNÅ VED AT BRUGE
SOFTWAREN. Visse stater eller retsområder tillader ikke udelukkelsen af
underforståede garantier eller begrænsninger af hvor lang tid en
underforstået garanti gælder, hvorfor de ovenfor angivne begrænsningerne
muligvis ikke gælder for Dem. I det omfang, det er tilladt, begrænses
alle underforståede garantier til en periode på halvfems (90) dage.

7. Ansvarsbegrænsning. I INTET TILFÆLDE SKAL ADOBE ELLER DENNES
LEVERANDØRER VÆRE ANSVARLIGE FOR NOGEN KAUSALE, INDIREKTE, HÆNDELIGE
ELLER SPECIELLE TAB, HERUNDER TABT FORTJENESTE ELLER OPSPARING, SELV I
TILFÆLDE HVOR EN REPRÆSENTANT FOR ADOBE ELLER EN LEVERANDØR ER BLEVET
OPLYST OM MULIGHEDEN FOR SÅDANNE TAB, ELLER FOR KRAV FRA TREDJEMAND.
VISSE STATER ELLER RETKREDESE TILLADER IKKE UDELUKKELSE ELLER
BEGRÆNSNING AF HÆNDELIGE ELLER KAUSALE TAB, SÅ BEGRÆNSNINGERNE OVENFOR
GÆLDER MULIGVIS IKKE FOR DEM.

8. Lovvalg og generelle bestemmelser. Denne aftale er underlagt gældende
ret i Danmark bortset fra gældende danske regler om lovvalg. Denne
Aftale er ikke underlagt de Forenede Nationers Konvention om Contracts
for the International Sale of Goods (CISG), hvis anvendelse udtrykkeligt
er udelukket. Hvis en del af denne Aftale findes ugyldig eller ikke kan
håndhæves, påvirker det ikke gyldigheden af den øvrige del af Aftalen,
som skal vedblive at have gyldighed og retskraft i overensstemmelse med
dens betingelser. De accepterer, at Softwaren ikke vil blive sendt,
overført eller eksporteret til et land eller brugt på en måde, som er
forbudt i medfør af United States Export Administration Act eller nogen
andre eksportlove, begrænsninger eller regulativer. Denne Aftale ophører
automatisk ved Deres undladelse af at overholde Aftalens betingelser, i
hvilket tilfælde De skal destruere alle kopier af Softwaren. Dette skal
ikke gå forud for de lovbestemte rettigheder, en part, der optræder som
forbruger, måtte have. Denne aftale kan kun ændres ved skriftlig aftale
underskrevet af en person fra Adobe, som er autoriseret hertil, idet
Adobe dog er berettiget til at ændre vilkårene i denne Aftale i
forbindelse med meddelelse af en licens til en Opdatering til Dem.

Nærværende Aftale udgør den samlede aftale mellem Adobe og Dem angående
Softwaren, og erstatter enhver tidligere tilkendegivelse, diskussion,
forpligtelse, slutbrugerlicensaftale, kommunikation eller annoncering
vedrørende Softwaren.

9. Oplysning til slutbrugere i den amerikanske forvaltning. Softwaren og
Dokumentationen er "Commercial Items", således som dette begreb er
defineret i 48 C.F.R. § 2.101, og består af "Commercial Computer
Software" og "Commercial Computer Software Documentation", således som
disse begreber er defineret i 48 C.F.R. § 12.212 eller 48 C.F.R. §
227.7202, i det omfang disse bestemmelser måtte finde anvendelse. I
overensstemmelse med 48 C.F.R. § 12.212 eller 48 C.F.R. §§ 227.7202-1
til 227.7202-4, i det omfang disse bestemmelser måtte finde anvendelse,
bliver denne "Commercial Computer Software" og "Commercial Computer
Software Documentation", licenseret til slutbrugere i den amerikanske
forvaltning (A) alene som "Commercial Items" og (B) alene med de
rettigheder, som meddeles alle andre slutbrugere i medfør af nærværende
Aftales betingelser og vilkår. 

Ikke-offentliggjorte rettigheder forbeholdes i henhold til amerikansk
ophavsretslovgivning. Adobe Systems Incorporated, 345 Park Avenue, San
Jose, CA 95110-2704, U.S.A.

10. Overholdelse af licensvilkårene. Hvis De er en virksomhed eller en
organisation, accepterer De herved, at De ved henvendelse fra Adobe
eller dennes repræsentant indenfor tredive (30) dage at regne fra
tidspunktet for henvendelsen fuldt ud vil dokumentere og bekræfte, at
Deres brug af al Adobe Inc. software på tidspunktet for henvendelsen er
i overensstemmelse med de gældende licensvilkår.

11. Kopi af denne Aftale. For yderligere gennemgang af denne Aftale
findes en kopi i Dokumentationen.

Hvis De har spørgsmål angående denne Aftale, eller ønsker yderligere
informationer fra Adobe eller Adobe Inc., skal De anvende bruge den
adresse, som findes sammen med dette produkt, til at kontakte den lokale
Adobe-afdeling, der betjener Deres land, eller skrive til Customer
Support Department, Adobe Systems Benelux BV, Europlaza, Hoogoorddreef
54a, 1101 BE Amsterdam ZO, Holland, telefax +31 20 65 11 300, eller,
Customer Support Department, Adobe Systems Incorporated, 345 Park
Avenue, San Jose CA 95110-2704, USA.

Adobe er et varemærke tilhørende Adobe Systems Incorporated og er
registreret i visse europæiske lande.

EULA - Denmark - Danmark & Island

